Менавіта для прамысловай эксплуатацыі лесу ў пачатку нулявых праз поймавыя дубровы была збудаваная насыпная дарога, якая фактычна выконвае ролю дамбы. Яна злучае былыя запаведныя лясы з паромам, праз які можна кароткім шляхам пераправіцца да Ляскавічаў. Дарожны насып ва ўнікальным поймавым лесе, які затапляецца веснавымі паводкамі – гэта парушэнне гідрарэжыму тэрыторыі, гэта, змена ландшафту. І многія спецыялісты звязваюць вялікі адсотак адпаду дрэваў у поймавых дубровах менавіта са зменай гідрарэжыму.